Legal Document

Category: 6

Text:
2. ΑΠΟΦΑΣΙΣ Ο.Τ.Ε. Αριθ.737655/301.12 της 1/14 Σεπτ. 1971 (ΦΕΚ Β΄ 740) Περί εγκρίσεως του νέου Τηλεγραφικού Κανονισμού Εσωτερικού. (Διόρθ. Ημαρτ. ΦΕΚ Β΄ 799/7.10.1971). Για το κείμενο του τηλεγραφικού κανονισμού βλέπε την απόφαση Δ.Σ. ΟΤΕ/22 Οκτ.-19 Νοεμ. 1984 (ΦΕΚ Β΄ 823), (κατωτ. αριθ. 9). 3. ΑΠΟΦΑΣΙΣ ΥΠΟΥΡΓΟΥ ΝΑΥΤΙΛΙΑΣ, ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ.10531 της 26 Σεπτ./16 Οκτ. 1972 (ΦΕΚ Β΄ 847) Περί εγκρίσεως διατάξεων δια τον Κανονισμόν Υπηρεσίας TELEX. Έχοντες υπ’ όψιν: 1.Τό άρθρ. 15 του Ν.Δ. 1049/1949 «περί οργανώσεως των Τηλεπικοινωνιών της Ελλάδος». 2.Το άρθρ. 1 παρ. 3 εν συνδυασμώ προς το άρθρ. 12 του Α.Ν. 301/1968 «περί τροποποιήσεως και συμπληρώσεως των διατάξεων περί οργανώσεως των Τηλεπικοινωνιών της Ελλάδος». 3.Το υπ’ αριθ. 214.3/226830/15.9.72 έγγραφον του Ο.Τ.Ε., δι’ ου γνωστοποιείται απόφασις του Δ.Σ./Ο.Τ.Ε. ληφθείσα κατά την υπ’ αριθ. 1241/29.8.72 συνεδρίασίν του, αποφασίζομεν: Εγκρίνομεν προσωρινώς και μέχρις εγκρίσεως του Κανονισμού Υπηρεσίας TELEX την κάτωθι διάταξιν περί παροχής ειδικών υπηρεσιών προς τους συνδρομητάς TELEX: «Ειδικαί Υπηρεσίαι προς εξυπηρέτησιν των συνδρομητών TELEX. Υπό του Ο.Τ.Ε. δύναται να παρέχωνται τηλετυπικώς αι ακόλουθοι εξυπηρετήσεις, κατά σύστημα καθοριζόμενον υπ’ αυτού, άνευ της καταβολής τελών δια την αντίστοιχον επικοινωνίαν TELEX: 1.Άναγγελίαι βλάβης τηλετύπων και πληροφορίαι περί της λειτουργίας ή μη τηλετυπικής συνδέσεως συνδρομητού τινός. 2.Αναγγελία επικοινωνιών TELEX εις το Διεθνές Τηλετυπικόν Κέντρον Αθηνών. 3.Πληροφορία δια την τύχην των αιτήσεων επικοινωνιών TELEX ή την γνωστοποίησιν του αριθμού κλήσεως ή του ενδεικτικού συνδρομητού μη περιλαμβανομένου εις τους εν κυκλοφορία καταλόγους της υπηρεσίας TELEX. 4.Κατάθεσις τηλεγραφημάτων εκ της τηλετυπικής συνδέσεως του συνδρομητού εις: α.Το Τηλεγραφείον της πόλεως, εις την οποίαν είναι εγκατεστημένον Τηλετυπικόν Κέντρον, μεθ’ ου συνδέεται ο συνδρομητής. β.Τα Τηλεγραφεία άλλων πόλεων, εις τας οποίας είναι εγκατεστημένα Τηλετυπικά Κέντρα. 5.Αναγγελία πάσης ανωμαλίας κατά την εξυπηρέτησιν του συνδρομητού εκ μέρους των Υπηρεσιών του Ο.Τ.Ε.». Η ισχύς της παρούσης αποφάσεως άρξεται από της 6ης Νοεμ. 1972. (Αντί για τη σελ. 391(α) Σελ. 391(β) Τεύχος 233-Σελ. 17 Κανονισμός Τηλεγραφικής Υπηρεσίας 22.Ε.β.2-3